Masovni prosvjedi se nastavljaju u Kijevu 
Na hiljade prosvjednika u Ukrajini su blokirali pristup glavnim vladinim zgradama u pokušaju da skinu s vlasti vladu predsjednika Viktora Janukovicha
Na stotine i stotine ljudi su danas blokirale ulaze u vladin Kabinet kao i zgradu Centralne Banke Ukrajine u glavnom gradu Kijevu , a dan nakon što se čak više od 100 hiljada prosvjednika skupilo u centru grada radi masovnih demonstracija. Tijekom današnje novinske konferencije, lider ukrajinske opozicije Arseniy Yatsenyuk je rekao da je raspisivanje ranih izbora jedini način da se okončaju prosvjedi. .., kazao je Yatsenyuk Demonstracije se pojačavaju od 21. novembra, kada je predsjednik Yanukovych odlučio da se povuče iz sporzauma sa EU, rekavši da Ukrajina mora nastaviti tijesne veze sa Rusijom. Govoreći u Njemačkoj, Predsjednik Evropske Komisije Jose Manuel Barroso je danas pozvao obje strane na suzdržnost rijecima: " Planirano je da sutra ukrajinski parlament razgovara o situaciji, uključujući zahtijeve prosvjednika da se vlada opozove i da se izvrši glasanje o nepovjerenju. Novinski izvještaji u Evropi govore da da su problemi u sporazumu izmedju Ukrajine i Evropske Unije nastali krajem oktobra, kada je Mo0skva zahtijevala da Kijev trenutačno plati račun za plin od gotovo jednu milijardu dolara , ili će se sučeliti s prekidom dotoka tog energenta s početkom zime. U medjuvremenu je više zapadnih vlada osudilo to što je ukrajinska policija u subotu noću brutalno rasturila demonstracije proevropskih prosvjednika u Kijevu. Novinar Glasa Amerike Henry Ridgwell je bio te noći u Kijevu i izvještava da je akcija specijalne policije samo pojačala uvjerenje Ukrajinaca da se moraju boriti za evropsku budućnost svoje zemlje. Ekipe hitne pomoći pružale su pomoć desetinama povrijedjenih, najviše njih sa povredama glave i ruku. Prosvjednici kažu da je policija upala bez povoda, i napala ih palicama, zvučnim granatama i suzavcem. , kaze prosvjednik Andriy. Policija navodi da je uhapšeno 25 osoba. Ministarstvo unutrašnjih poslova tvrdi da je policija reagovala nakon što su prosvjednici na njih počeli bacati smeće i petarde. Pred zoru, nekoliko stotina prosvjednika uspjelo je da se skloni u manastir nedaleko od trga. Tenzije su ostale visoke. U jednom trenutku prosvjednici su pokušali da napadnu policijski kombi. Stepen nasilja šokirao je mnoge od prosvjednika – većim dijelom studenata koji su u Kijev došli sa svih strana Ukrajine. U sred noći, u 4 ujutro, isto kao što su i fašisti napali Kijev, i naša specijalna policija je napala prosvjednike i prebijala svakoga, student, žene, djecu…, govori prosvjednica Yulia. Opozicioni lideri su pozvali na opšti štrajk kao odgovor na slamanje protesta – i kažu da se ujedinjuju da bi stvorili štab nacionalnog otpora sve dok ne budu održani novi izbori. Arseniy Yatsenyuk, lider stranke MAJKA DOMOVINA, za nasilje krivi direktno predsjednika Yanukovicha i dodaje: Litvanija, zemlja koja predsjedava Evropskom Unijom osudila je policijsku akciju rasturanja demonstracija, dok američka ambasada u Kijevu od Ukrajine zahtijeva da poštuje prava civilnog društva. Bivša premijerka Yulia Tymoshenko, iz zatvora, od prosvjednika zahtijeva da sruše sadašnju ukrajinsku vlast.